شەفەق نیوز/ ئیلوون ماسک ملیاردێر ئەمریکی‌ و خاوەن کۆمپانیای تێسلا لەتویتیگ راگەیان، هۊر لەدروسكردن سەکۆی نوویگ ئەرا تووە کۆمەڵایەتییەیل کەێد.
ماسک لەجواو پرسیار یەکیگ لە وەکارهاوەرەیل تویتەر ک ئایا هۊر لەدروسکردن تووڕیگ کۆمەڵایەتیی کەێد کار لەپیشینەی رەخسانن ئازادی کەن کەمترین مژار بڵاوکردن ڕیکلام لەناوی بوود، راگەیان
هۊر لەدروسکردن تووڕیگ لەوجۊرە کەێد. 
ماسک لەی دۊاییە وەشیوەی خەسیگ ڕەخنە تووڕەیل کۆمەڵایەتی و سیاسەتەیلی گریەێد، ئۊشێد:" ئەو کۆمپانیایەیلە لەوەر پابەندنەبۊنیان وەپرەنسیپەیل ئازادی ڕادەربڕین دەور داشتنە لەکەمکردن دیموکراتی".
تویتەگەی ماسک دۊای رووژیگ هات لەبڵاوکردن پرسیاریگ لەتویتەر ک پرسیار ئەوە لەوەکارهاوەرەیل کریا ئایا تویتەر پابەند پرەنسیپ ئازادی بۊێە، لەجواو لەسەد 70 لەلیان وتنە "نەخێر".
